open-index/open-wikipedia-markdown huggingface dataset:
Hospitāļu iela (grupa)

**"Hospitāļu iela"** ir latviešu mūzikas grupa no Rīgas, kas darbojās no 1997. līdz 2012. gadam un atsāka darbību 2025. gadā.

## Grupas vēsture
1997. gadā grupas līderis un dibinātājs Edgars Šubrovskis nolēma izveidot projektu, kurā realizēt savas dziesmas. Tad uz brīdi projekts apstājās.

1999. gadā nerealizēto dziesmu bija pārāk daudz, lai tās vienkārši atstātu atvilktnē, tāpēc Limbažu alternatīvās mūzikas entuziasts Ivars Muste piedāvāja veikt 4 celiņu ierakstu. Piepalīdzot grupas "Blissful" bundziniekam Artūram Ābramam un ģitāristam pašam Ivaram Mustem, Šubrovskis iedziedāja 12 dziesmas. Tika pieaicināta arī vijolniece Dina Skreitule un dziedātāja Arta Deniņa no meiteņu rokgrupas "Granātābolu namiņš". Ierakstu ar nosaukumu "Ir maiga nakts" (nosaukums tika aizgūts no F. S. Fidžeralda romāna) nosūtīja uz festivālu "Sinepes un medus", kur tas tika cauri atlasei.
 
Pēc šī ieraksta grupas sastāvs tika vairākkārt mainījies un pieredzētas arī muzikālās pauzes. Grupas dalībnieku vecuma amplitūda — 18—28 gadi. Par spīti sastāva nestabilitātei gandrīz divus gadus Ingus Baušķenieka studijā tika rakstīts albums "Pilnmēness", ko 2004. gadā izdeva "Raibā taureņa ieraksti". Gada lielākais "Hospitāļu ielas" sasniegums — uzvara mūzikas festivālā Liepājas dzintars.

2005. gada 10. jūnijā Mākslas darbinieku namā Vecrīgā grupa prezentēja savu otro albumu "Nav centrs" un pirmo videoklipu singlam "Kaķis". Visu dziesmu mūzikas un gandrīz visu vārdu autors ir Edgars Šubrovskis (izņemot vienu dziesmu — "Hospitāļu iela", kuras teksta autors ir dzejnieks Klāvs Elsbergs, dziesmā "Elizabete" izmantots arī fragments no grupas *[[The Doors]]* dziesmas *[[Light My Fire]]*).

2005. gada nogalē grupai pievienojās jauna vokāliste Anna Lebedoka, kura spēlēja arī perkusijas un melodiku.

2007. gada 5. jūnijā grupa prezentēja jau savu trešo albumu, kuram tika dots nosaukums "Pūķis".

2010. gadā grupa izbeidza savu darbību. Pēdējā grupas uzstāšanās bija 2011. gada 4. maijā neatkarīgās mūzikas albuma ar Raiņa dzeju "Strāvoklis" prezentācijā. 2012. gadā grupa izdeva atvadu koncertalbumu *HI*.

2025. gada 20. jūnijā izziņots koncerts Hanzas peronā 7. novembrī. Tika plānots, ka "Hospitāļu iela" tajā uzstāsies šādā sastāvā: Maija Ušča (basģitāra), Toms Circenis (bungas), Dina Skreitule (vijole), Edgars Mākens (taustiņi). Sekojot koncerta izpārdošanai pāris dienu laikā, grupa izziņoja papildkoncertu 8. novembrī, kas arī tika izpārdots. Koncertu laikā izziņoja, ka 2026. gada februāri, martā un aprīlī paredzēti trīs koncerti ārpus Rīgas — Cēsīs, Liepājā un Kuldīgā. 2026. gada 6. februārī "Hospitāļu iela" sniedza koncertu Latvijas Mākslas akadēmijas 86. karnevālā.

## Diskogrāfija
;Studijas albumi
* "Pilmēness" (2004)
* "Nav centrs" (2005)
* "Pūķis" (2007)

;Koncertieraksti
* *HI* (2012)

## Atsauces

## Ārējās saites
* Grupas mājaslapa
European Hit Radio Top 40 Nr. 1 (2007)

[thumb|200px|[Rihanna un Jay-Z singla "Umbrella" vāka noformējums. Singls pirmo vietu ieņēma 8 nedēļas.]]
[thumb|200px|[Nelly Furtado singla "Say It Right" vāka noformējums. Singls pirmo vietu ieņēma 6 nedēļas pēc kārtas.]]

**European Hit Radio Top 40** ir Latvijas nacionālās apraides radiostacijas European Hit Radio  iknedēļas populārāko dziesmu saraksts, kas tiek veidots apkopojot klausītāju balsojuma rezultātus EHR mājas lapā internetā vai e-pastā. Šajā rakstā ir apkopots to dziesmu saraksts, kas 2007. gadā Latvijas radiostacijas European Hit Radio iknedēļas populārāko 40 dziesmu sarakstā Top 40 ieguva 1. vietu.

## Top 40 sastādīšanas princips
European Hit Radio Top 40 tika sastādīts, pamatojoties uz klausītāju balsojuma rezultātiem, kas ik nedēļu tika apkopoti raidījumā "European Hit Radio Top 40". Topa veidošanas procesā piedalījās visas dziesmas, par kurām tika balsots European Hit Radio mājas lapā — sadaļās Top 5 / Top 9 un Top 40, Padomdevēju aptaujā un ar e-pasta starpniecību. Neatkarīgi no tā, kādā veidā tika balsots par dziesmām, visas balsis, pēc noteikta algoritma, summētās kopā, veidojot European Hit Radio klausītāju 40 populārāko dziesmu sarakstu, kas ēterā skanēja katru svētdienu plkst. 11.00.

### Balsošanas iespējas
Balsot par dziesmām varēja vairākos veidos:
* EHR mājas lapā, balsojot sadaļā Top 5 / Top 9 — balsot bija iespējams reizi dienā,
* EHR mājas lapā, balsojot sadaļā Top 40 — balsot bija iespējams vienu reizi nedēļā,
* reģistrējoties kā "Padomdevējam",
* sūtot e-pastu un adresi — top40@europeanhitradio.com

European Hit Radio mājas lapā, sadaļās Top 5 / Top 9 un Top 40, bija iespējams nobalsot par trijām dziesmām, savukārt reģistrējoties kā European Hit Radio Padomdevējam, katru nedēļu uz lietotāja norādīto e-pasta adresi tika nosūtīts 40 dziesmu saraksts, kurā katra no dziesmām bija jānovērtē ar atzīmi no 1 līdz 5 (1 bija zemākais vērtējums, kas nozīmēja, ka dziesma pavisam nepatīk, 5 — augstākais vērtējums, kas nozīmēja, ka dziesma ļoti patīk). Bija jāatzīmē, vai dziesma ir pazīstama vai nē, kā arī jāatzīmē, vai dziesma jau ir apnikusi vai nē. Papildus šīm izvēlnēm, katrai dziesmai bija iespējams noklausies tās fragmentu, uzklikšķinot uz linka. Pēc dziesmu vērtēšanas papildus bija jāatbild uz 2 aptaujas jautājumiem par dažādām tēmām. Lai gan Padomdevēju aptaujas bija angļu valodā, tomēr atbildēt uz jautājumiem varēja arī latviešu valodā.

Balsojot European Hit Radio mājas lapā, sadaļā Top 5 / Top 9, balsojuma rezultāts tika apkopots raidījumā Top 5, kas ēterā skanēja katru darba dienu plkst. 16.40 un raidījumā Top 9, kas skanēja no svētdienas līdz ceturtdienai plkst. 21.20.

## 1. vietas dziesmu saraksts

[thumb|200px|[Timbaland un OneRepublic singla "Apologize" vāka noformējums. Singls pirmo vietu ieņēma 10 nedēļas un vēl 7 nedēļas 2008. gadā.]]
[thumb|200px|[Timbaland, Keri Hilson un D.O.E. singla The Way I Are vāka noformējums.]]

## Skatīt arī
* European Hit Radio
* European Hit Radio Top 40
* European Hit Radio Top 100
* European Hit Radio Top 100 (2007)

## Piezīmes un atsauces

### Atsauces

## Ārējās saites
Cradle of Filth

**Cradle of Filth** () ir mūzikas grupa, kas izveidojusies 1991. gadā Safolkā, Anglijā. Dziesmu tekstos manāma liela gotiskās literatūras, mitoloģijas un šausmu filmu ietekme. Grupas žanru nevar viennozīmīgi noteikt; bet visbiežāk to iedala pie ekstrēmā metālā.

## Diskogrāfija
* *[[The Principle of Evil Made Flesh]]* (1994)
* *[[V Empire (or Dark Faerytales in Phallustein)]]* (1996)
* *[[Dusk and Her Embrace]]* (1997)
* *[[Cruelty and the Beast]]* (1998)
* *[[From the Cradle to Enslave]]* (1999)
* *[[Midian]]* (2000)
* *[[Bitter Suites to Succubi]]* (2001)
* *[[Lovecraft and Witch Hearts]]* (2002)
* *[[Live Bait for the Dead]]* (2002)
* *[[Damnation and a Day]]* (2003)
* *[[Nymphetamine]]* (2004)
* *[[Thornography]]* (2006)
* *[[Godspeed on the Devil's Thunder]]* (2008)
* *[[Darkly, Darkly, Venus Aversa]]* (2010)
* *[[The Manticore and Other Horrors]]* (2012)
* *[[Hammer of the Witches]]* (2015)
* *[[Cryptoriana - The Seductiveness of Decay]]* (2017)
* *[[Existence Is Futile]]* (2021)
* *[[The Screaming of the Valkyries]]* (2025)

## Ārējās saites

* Cradle of Filth oficiālā mājaslapa
* Oficiālā MySpace lapa
* Last.fm profils
* Official Dutch Cradle Of Filth Website
Frenks Herberts

thumb|Frenks Herberts (1978)

**Frenks Patriks Herberts** (, dzimis  Takomā, miris  Medisonā) bija nozīmīgs amerikāņu zinātniskās fantastikas autors. Viņš vislabāk ir pazīstams ar savu romānu "Kāpa" (*Dune*; 1963—1965) un pieciem tā turpinājumiem. 1965. gada Nebulas un 1966. gada Hugo balvu ieguvējs.

## Ārējās saites
Ahillejs

right|thumb|200 px|Ahilleja attēls uz sengrieķu vāzes

**Ahillejs** ir galvenais varonis sengrieķu dzejnieka Homēra eposā "Iliāda", kurš vēsta par Trojas karu. Tesālijā dzimušais Ahillejs bija valdnieka Pēleja un nereīdas Tetīdas dēls. Lai padarītu Ahilleja miesu neievainojamu un nemirstīgu, Tetīda iemērca viņu pazemes valstības upes Stiksas ūdenī, taču aizmirsa samērcēt papēdi, aiz kura viņa dēlu turēja. Ahilleju uzaudzināja un skoloja viedais kentaurs Heirons.

Moiras piedāvāja jaunajam Ahillejam izvēli: ilgu mūžu, aizvadītu greznībā, vai agru nāvi Trojas karā un nevīstošu slavu. Viņš izvēlējās slavu un devās karā. Trojas aplenkuma laikā Ahillejs atteicās turpināt cīņu pēc tam, kad grieķu vadonis Agamemnons gribēja viņam atņemt gūstekni Briseīdu. Kad grieķi bija palikuši bez sava drosmīgākā karotāja, trojieši Hektora vadībā piespieda viņus atkāpties. Ahilleja draugs Patrokls pierunāja viņu aizdot savas bruņas, lai tās maldinātu trojiešus, ka cīņas laukā atgriezies pats Ahillejs.

Hektors nogalināja Patroklu un Ahillejs atkal iesaistījās kaujā, lai atriebtu drauga nāvi. Ahillejs vajāja Hektoru, trīsreiz apdzīdams viņu ap Trojas mūriem, un tad nonāvēja divcīņā. Ahillejs atteicās atdot ienaidnieka līķi apbedīšanai, līdz dievi pierunāja viņu pieņemt izpirkumu no Hektora tēva valdnieka Priama. Izšķirošajā kaujā par Troju Ahillejs nogalināja amazoņu valdnieci Pentesileju. Varoni apbūra mirušās valdnieces skaistums un viņš viņā iemīlējās. Drīz pēc tam, kā to mirstot bija pareģojis Hektors, Ahilleju nonāvēja Hektora brālis Parīds, kurš trāpīja viņam ar bultu papēdī, vienīgajā vietā, kur Ahilleju varēja ievainot. Ahilleja bruņas grieķi nodeva Odisejam.
Pirms nāves Ahillejs palūdza lai viņa pelni tiek apglabāti kopā ar Patroklusa pelniem.

## Atsauces

## Ārējās saites
Daugavas stadions

**Daugavas stadions** var būt:
* stadions Daugavpilī;
* stadions Jelgavā;
* stadions Rīgā;
* stadions Liepājā.
RPI

**RPI** var būt:
* Rīgas Politehniskais institūts (1896—1918)
* Rīgas Politehniskais institūts (1958—1990)
Delta funkcija

**Delta funkciju** (\delta \  funkciju) fizikā izmanto, lai raksturotu diskrētu punktveida lādiņu izvietojumu telpā. Šo funkciju teorētiskajā fizikā pirmais sāka izmantot ievērojamais angļu fiziķis Pols Adriens Moriss Diraks, viens no kvantu mehānikas pamatlicējiem. Tādēļ delta funkciju dažreiz sauc arī par *Diraka delta funkciju*. Tā pieder pie vispārinātajām funkcijām; tā nav nepārtraukta un diferencējama šo jēdzienu parastajā nozīmē. Tā ir ērta, ja, piemēram, jāaprēķina materiālo punktu sistēmu raksturojošie integrālie lielumi (pilnais lādiņš, elektriskā lauka intensitāte utt.).

## Lādiņa blīvums

300px|thumb|left|Shematiski parādīta delta funkcija (līnija ar bultiņu galā). Bultas augstums parāda funkcijas vērtību.

Pieņemsim, ka uz x \  ass punktā x_0 \  atrodas punktveida lādiņš q \ . Visos x \  ass punktos lādiņa blīvums \rho (x) = 0\ , izņemot punktu x = x_0 \ , kurā tas ir bezgalīgi liels, jo punktam nav tilpuma.

Lai gan funkcija \rho (x) \  nav nepārtraukta, to var izteikt matemātiski šādi:

: \rho (x) = q \delta (x - x_0) \ 
::: kur
:::: \delta (x - x_0) = \begin{cases} \ 0, & x \ne x_0 \\ \infty, & x = x_0 \end{cases} \ 

Vēl jāizpildās šādam nosacījumam:

: \int_{-\infty}^{+\infty} \delta (x - x_0) \mathrm{d} x = 1 \ ,

kurš nepieciešams, lai iegūtu galīgu lielumu q \ .

: \int_{-\infty}^{+\infty} \rho (x) \mathrm{d} x = q \int_{-\infty}^{+\infty} \delta (x - x_0) \mathrm{d} x = q \ 

### Vairāku lādiņu blīvums

Situācija ir līdzīga, ja uz x \  ass diskrētos punktos x_i \  izvietoti n \  punktveida lādiņi q_i \  un sistēmas pilnais lādiņš ir q = \sum_{i=1}^n q_i \ . Arī šādu lādiņu izvietojumu var izteikt ar \delta \  funkcijām \delta (x - x_i) \ .

: \rho (x) = \sum_{i=1}^n q_i \delta (x - x_i) \ 

Un līdz ar to

: \int_{-\infty}^{+\infty} \rho (x) \mathrm{d} x = \sum_{i=1}^n q_i \int_{-\infty}^{+\infty} \delta (x - x_i) \mathrm{d} x = \sum_{i=1}^n q_i = q \ 

## Skatīt arī

* Kronekera delta
Pavadoņu navigācijas sistēma

**Pavadoņu navigācijas sistēma** ir navigācijas pavadoņu un zemes aprīkojuma sistēma, kas paredzēta objektu, kas atrodas virs zemes, uz ūdens un gaisā, atrašanās vietas noteikšanai (ģeogrāfisko koordināšu, augstuma virs jūras līmeņa), kā arī kustības parametru (ātruma un virziena) noteikšanai.

## Sistēmas elementi
Pavadoņu navigācijas sistēma sastāv no vairākiem elementiem:
* 2 līdz 30 pavadoņiem, kas atrodas Zemes orbītā;
* Vadības un kontroles sistēmām, kas atrodas uz zemes; tajās ietilpst arī iekārtas, kas nosaka pavadoņu precīzas koordinātas, lai vajadzības gadījumos nosūtītu komandas pavadoņa orbītas koriģēšanai ;
* Klientu uztvērējiem, ar kuriem nosaka objekta atrašanās vietu;
* Bez tam sistēmā var tikt ietvertas zemes stacijas — radiobākas, kas palielina koordināšu noteikšanas precizitāti.

## Esošās un plānotās sistēmas
* GPS — ASV, pilnībā funkcionējoša;
* GLONASS — Krievija, daļēji funkcionējoša;
* Galileo — Eiropa, palaisti 2 izmēģinājumu pavadoņi;
* Beidou — Ķīna, palaisti 4 izmēģinājumu pavadoņi.
Latvijas Universitātes stadions

[thumb|250px|Futbola [Latvijas futbola Virslīga|Virslīgas spēle LU stadionā 2007. gadā]]
**Latvijas Universitātes stadions,** agrāk **ASK stadions**, bija stadions Krišjāņa Barona ielā Rīgā, Latvijā, kura tribīņu ietilpība bija aptuveni 5000 sēdvietu. Stadionā notika futbola un regbija sacensības. Tajā savas mājas spēles aizvadīja FK Rīga, Interskonto, FK Kvadrāts un citi Latvijas futbola klubi, kā arī Latvijas regbija un regbija-7 izlases.

1923. gadā Krišjāņa Barona ielā tika atklāts **Armijas sporta kluba stadions** Latvijas bruņoto spēku sporta nodaļas vajadzībām – īpaši klubam Rīgas ASK. Starpkaru laikā ASK stadionā bieži savas mājas spēles aizvadīja arī Latvijas futbola izlase. Padomju okupācijas laikā un līdz Krievijas armijas izvešanai ASK stadionu pārvaldīja Baltijas kara apgabala štābs. 1993. gadā stadions tika nodots lietošanā Latvijas Universitātei. Kopš tā brīža tas tika dēvēts par Latvijas Universitātes stadionu. 2001. gadā stadions tika nodots Rīgas Domes īpašumā.

2014. gadā Latvijas Futbola federācija paziņoja, ka LU stadiona, kurš kopš 2012. gada bija slēgts sliktā tehniskā stāvokļa dēļ, vietā tiks būvēts jauns futbola stadions un sporta komplekss "Futbola mājas". Celtniecību plānoja pabeigt līdz 2017. gada maijam. 2015. gada 1. jūlijā tika paziņots, ka par ģenerālbūvuzņēmēju izvēlēts *SIA Arčers*. Plānotajā vietā taptu nacionālo izlašu futbola stadions ar aptuveni 5700 skatītāju vietām, Latvijas futbola muzejs, rehabilitācijas centrs, kafejnīca, sporta laukums apkārtējām skolām, autostāvvieta un LFF birojs. Tomēr 2016. gada jūlijā tika paziņots, ka projekts ir apturēts, jo nav izdevies piesaistīt finansējumu.

Vēlāk tika paziņots, ka stadiona teritorijā Rīgas dome izveidos multifunkcionālu sporta kompleksu bez apjomīgām skatītāju tribīnēm. 2017. gada martā sākās stadiona nojaukšanas darbi, bet 16. septembrī jau atklāja jauno sporta aktivitāšu kvartālu "Centra sporta kvartāls".

## Atsauces
Malta (nozīmju atdalīšana)

**Malta** var būt:

vietvārds, ko attiecina uz šādiem ģeogrāfiskiem objektiem:
* Malta — valsts Vidusjūras centrālajā daļā.
* Malta — sala Vidusjūras centrālajā daļā.
* Malta — apdzīvota vieta Rēzeknes novada Maltas pagastā.
* Malta — apdzīvota vieta Rēzeknes novada Viļānu pagastā.
* Malta — upe Latvijas austrumu daļā, Rēzeknes upes pieteka.
* Malta — dzelzceļa stacija līnijā Rēzekne I—Daugavpils.
* Silmalas agrākais nosaukums.

Uzvārds:
* Nikolajs Malta (1890-1944), latviešu botāniķis, Latvijas Universitātes Bioloģijas fakultātes profesors

## Skatīt arī
* Maltas ezers
* Maltas iela
* Maltas kapi
* Maltas ordenis
* Maltas pagasts
* Maltas rajons
* Maltas Trūpi
* Maltečka
* Vecmalta
Jimmy Eat World

**Jimmy Eat World** ir alternatīvā roka grupa no ASV, Mesas pilsētas Arizonas štatā.

## Grupas nosaukuma izcelsme
Grupas nosaukums ir saistīts ar vienu no grupas dalībniekiem, taču ne Džimu Edkinsu, bet gan Tomu Lintonu. Viņa divi jaunākie brāļi - Džims un Eds - bērnībā bieži ķīvējās. Tādēļ Džimam, kurš parasti izrādījās pārāks, jo bija stiprāks un resnāks, par atriebību astoņgadīgais Eds uzzīmēja attēlu, kurā viņš savu brāli attēloja ēdam pasauli. Zīmējuma paraksts bija *Jimmy Eat World*, kas ir gramatiski nepareizs (tulk. - Džimijs ēst pasauli). Šo bildi un uzrakstu ieraudzījis, Toms Lintons piedāvāja saviem draugiem pēc tās nosaukt arī savu mūzikas grupu.

## Vēsture
Grupas pirmais albums "Jimmy Eat World" tika izdots 1994. gadā tikai 2000 eksemplāros, jo to finansēja paši grupas dalībnieki. 1995. gadā viņus atklāja kāds mūzikas producents, kā rezultātā tika parakstīts līgums ar Capitol Records ierakstu kompāniju. Ar šīs kompānijas atbalstu izdotais albums "Static Prevails" gan grupas vārdu neiznesa ārpus kontinenta, tomēr nodrošināja pietiekoši lielus panākumus kā arī koncertturnejas ASV.

1999. gadā albums "Clarity" tika izdots tikai ASV tirgum, tomēr *Jimmy Eat World* mūziķi par saviem līdzekļiem iepirka lielu daudzumu albumu un noorganizēja to nosūtīšanu uz Eiropu, kur tie tika salīdzinoši efektīvi arī pārdoti.

2001. gadā tika izdots albums "Bleed American", taču grupa bija spiesta to pārdēvēt par "Jimmy Eat World" pēc 11. septembra teroristu uzbrukumiem. Tā paša nosaukuma dziesma tika pārdēvēta par "Salt Sweat Sugar".

## Diskogrāfija
### Albumi
* 1994: *Jimmy Eat World*
* 1996: *Static Prevails*
* 1999: *Clarity*
* 2000: *Singles*
* 2001: *Bleed American*, vēlāk *Jimmy Eat World*
* 2004: *Futures*
* 2007: *Chase This Light*

### EP
* 1998: *Jimmy Eat World*
* 2001: *Salt Sweat Sugar*
* 2002: *Good To Go*
* 2004: *Firestarter*
* 2005: *Stay On My Side Tonight*

### Singli
* 1999: Lucky Denver Mint
* 1999: Blister
* 2001: Bleed American
* 2001: The Middle
* 2001: Last Christmas / Firestarter
* 2004: Pain
* 2005: Work / Drugs Or Me
* 2007: Big Casino 
* 2007: Always Be

### DVD
* 2002: DVD EP
* 2005: Believe in What You Want

## Dziesmas, kas tikušas izmantotas filmās un videospēlēs
Spensers Treisijs

**Spensers Treisijs** (; dzimis  Milvoki, miris  Beverlihilsā) bija amerikāņu aktieris. No 1930. līdz 1967. gadam piedalījies 74 filmās. Deviņas reizes nominēts Amerikas Kinoakadēmijas balvai, no kurām balvu ieguva divas reizes kā labākais aktieris galvenajā lomā par lomām filmās "Drošsirdīgie kapteiņi" (*Captains Courageous*, 1937) un "Zēnu pilsēta" (*Boys Town*, 1938).

Spensers Treisijs piedalījies vairākās kinorežisora Stenlija Kreimera filmās 20. gadsimta vidū, piemēram, 1960. gada filmā "...tas vētru pļaus" (*Inherit the Wind*), 1961. gada filmā "Nirnbergas prāva" (*Judgment at Nuremberg*) un 1963. gada filmā "Šī trakā, trakā, trakā, trakā pasaule". Arī savu pēdējo lomu atveidoja režisora Kreimera filmā "Uzmini, kurš nāks vakariņās" (1967). Par šo lomu jau pēc nāves aktierim piešķīra BAFTA kino balvu.

## Pazīstamākās filmas
* *[[Me and My Gal]]* (1932, režisors Rauls Volšs)
* "Niknums" (*Fury*, 1936, režisors Frics Langs)
* *[[Libeled Lady]]* (1936, režisors Džeks Konvejs)
* "Sanfrancisko" (*San Francisco*, 1936, režisors V. S. Van Daiks)
* "Drošsirdīgie kapteiņi" (*Captains Courageous*, 1937, režisors Viktors Flemings)
* "Zēnu pilsēta" (*Boys Town*, 1938, režisors Normans Taurogs)
* "Doktora Džekila un mistera Haida dīvainais stāsts" (*Dr. Jekyll and Mr. Hyde*, 1941, režisors Viktors Flemings)
* *[[Woman of the Year]]* (1942, režisors Džordžs Stīvenss)
* *[[State of the Union]]* (1948, režisors Frenks Kapra)
* "Ādama riba" (*Adam's Rib*, 1949, režisors Džordžs Kjūkors)
* *[[Father of the Bride (1950. gada filma)|Father of the Bride]]* (1950, režisors Vinsente Minelli)
* "Peta un Maiks" (*Pat and Mike*, 1952, režisors Džordžs Kjūkors)
* *[[Bad Day at Black Rock]]* (1955, režisors Džons Stērdžiss)
* *[[Desk Set]]* (1957, režisors Volters Langs)
* "Sirmgalvis un jūra" (*The Old Man and the Sea*, 1958, režisors Džons Stērdžiss)
* *[[The Last Hurrah]]* (1958, režisors Džons Fords)
* "...tas vētru pļaus" (*Inherit the Wind*, 1960, režisors Stenlijs Kreimers)
* "Nirnbergas prāva" (*Judgment at Nuremberg*, 1961, režisors Stenlijs Kreimers)
* "Šī trakā, trakā, trakā, trakā pasaule" (*It's a Mad, Mad, Mad, Mad World*, 1963, režisors Stenlijs Kreimers)
* "Uzmini, kurš nāks vakariņās" (1967, režisors Stenlijs Kreimers)

## Ārējās saites
Volfgangs Pauli

**Volfgangs Ernsts Pauli** (*Wolfgang Ernst Pauli*, dzimis , miris ) bija austriešu fiziķis. Pazīstams ar pētījumiem kvantu mehānikā; spina pētījumiem. Pauli principa atklājējs, par ko 1945. gadā, pēc Einšteina ierosinājuma, saņēma Nobela prēmiju fizikā. Postulējis neitrīno.

## Dzīvesgājums
Dzimis Vīnē katolismā pārgājuša ebreju ārsta ģimenē. Zēna otrais vārds - Ernsts tika piešķirts par godu krusttēvam - fiziķim Ernstam Maham. Studēja Ludviga Maksimiliāna universitātē Minhenē (*Ludwig-Maximilians-Universität München*) pie Arnolda Zommerfelda, un 1921. gadā ieguva doktora grādu. Vēlāk strādāja par Maksa Borna asistentu Getingenē un Nilsa Bora institūtā Kopenhāgenā. 
left|thumb|Volfgangs Pauli jaunībā
1928. gadā kļuva par Cīrihes Tehniskās universitātes profesoru. 1931. gadā, personiskās krīzes laikā, Pauli ietekmējās no tajā laikā Cīrihē dzīvojošā Karla Junga, tomēr vēlāk kritizēja viņa mācību.

Sākoties Otrajam pasaules karam, Pauli pārcēlās uz ASV, naturalizējās ASV pilsonībā, tomēr 1946. gadā atgriezās Cīrihē, kur nodzīvoja līdz mūža beigām. 1949. gadā ieguva Šveices pilsonību.

## Atsauces

## Ārējās saites

* Volfganga Pauli biogrāfija Nobela prēmijas mājaslapā
Klāvs Elsbergs

**Klāvs Elsbergs** ( — ) bija latviešu dzejnieks, redaktors, atdzejotājs un tulkotājs.

## Biogrāfija
Klāvs Elsbergs dzimis Rīgā, viņa māte bija dzejniece Vizma Belševica, tēvs — tulkotājs Zigurds Elsbergs. Skolas gaitas uzsāka Rīgas 11. vidusskolā. Paralēli mācībām spēlēja basketbolu Rīgas 2. BJSS, trenējoties pie trenera Jura Aruma. Pārstāvējis Latvijas PSR jauniešu basketbola izlases.

No 1977. līdz 1982. gadam studējis franču filoloģiju LVU; atdzejojis no franču, angļu un krievu valodas (Gijoma Apolinēra, Pola Eliāra, Tristana Carā, Luija Aragona un daudzu citu autoru darbus). 1978. gadā viņš apprecējās ar dzejnieci Irēnu Auziņu. Elsbergs strādājis par redaktoru izdevniecībā "Liesma", kā arī aktīvi piedalījies savulaik ļoti nozīmīgā žurnāla "Avots" veidošanā.

Klāvs Elsbergs gāja bojā mīklainos apstākļos  rakstnieku namā Dubultos, tiek pieļauta iespēja, ka viņš ticis nogalināts (izmests vai izgrūsts pa logu).

Ar Elsberga dzeju dziesmas komponējis Juris Kulakovs, tās izpilda grupa "Pērkons" ("Kukurūza", "Baletomānija", "Lampas un zvaigznes", "Neatvadīsimies", "No naktssargu būšanām", "Eksotiskā sala" un citas). Savukārt grupa "Zodiaks" izpildījusi Jāņa Lūsēna komponēto dziesmu "Mirušais gadsimts". 2006. gadā iznāca Kaspara Dimitera albums "Cik smalkā diegā viss karājas".

2009. gadā apgādā "Mansards" izdota Elsberga grāmata "Dzeja", kurā apkopoti visi trīs viņa krājumi, kā arī tajos nepublicētie dzejoļi.

2009. gadā Jaunajā Rīgas teātrī Varis Piņķis iestudējis Elsberga dzejas monoizrādi “Klāvs”. 2017. gadā Liepājas teātrī tapis dzejas iestudējums “Par mīlestību”.

1987. gadā tika nodibināta Klāva Elsberga prēmija. Sākotnēji prēmiju piešķīra Rīgas jauno literātu apvienība par gada labāko debijas grāmatu. Sākoties grāmatniecības krīzei, prēmiju piešķīra par gada labākajām publikācijām presē. No 1994. līdz 2003. gadam notika pirmā dzejas vai atdzejas krājuma manuskriptu konkurss, kura uzvarētājs sākotnēji ieguva tiesības publicēt grāmatu, bet vēlāk - naudas balvu.

## Bibliogrāfija
### Dzejoļu krājumi
* *Pagaidīsim ausaino*. Rīga: Liesma, 1981.
* *Bēdas uz nebēdu*. Rīga: Liesma, 1986.
* *Velci, tēti*. Rīga: Liesma, 1989.

### Darbu izlases un kopojumi
* "Raksti" 3 sējumos:
# *Pie sienas un Maigajā zemē* [dzeja]. Rīga: Enigma, 1997.
# *Gājiens* [proza, tulkojumi, recenzijas]. Rīga: Enigma, 1999.
# *Tīkami rosīgi šļaksti* [raksti, vēstules]. Rīga: Enigma, 2000.
* *Dzeja*. Rīga: Mansards, 2009.

### Tulkojumi
* Iraklijs Androņņikovs. *Mūzikai*. Rīga: Zvaigzne, 1981.
* Gijoms Apolinērs. *Gājiens*. Rīga: Liesma, 1985.
* Kurts Vonnegūts. *Lopkautuve Nr. 5*; *Čempionu brokastis* [kopā ar A. Ulmani]. Rīga: Liesma, 1987.

## Literatūra
* Bibliogrāfija // *Elsbergs K.* Tīkami rosīgi šļaksti. — Rīga: Enigma, 2000. — 285.—323.lpp. (Informācija par Klāva Elsberga, kā arī viņam veltītām publikācijām.)

## Atsauces
Arnolds Hofmanis

**Arnolds Hofmanis** (dzimis  Zaļenieku pagasta "Kalnu Micaišu" mājās; miris  Tukumā) bija Latvijas Brīvības cīņu dalībnieks.

## Dzīvesgājums
Kristaps Arnolds Hofmanis dzimis  (pēc vecā stila — ) Zaļās muižas "Kalna Micaišu" (tagad - Krimūnu pagastā) saimnieka Kristapa Hofmaņa un Annas dzimušas Grīnbergas ģimenē.. Ģimenē bija 4 dēli un 1 meita. Mācījās Lipstu pagasta skolā, tad Jelgavas reālģimnāzijā.
1919. gada rudenī, pēc Bermonta spēku uzrukuma sākuma brīvprātīgi pieteicās Latvijas bruņotajos spēkos un tika nozīmēts dienestam Jelgavas pilsētas garnizonā. Vēlāk piedalījās arī bermontiešu spēku izdzīšanā no Kurzemes un Zemgales. Pēc Atbrīvošanas cīņu beigām tika pārcelts dienestam uz armijas štābu, no kura demobilizējās 1921. gadā.

Pēc dienesta beigām Arnolds Hofmanis beidza Jelgavas vidusskolu un uzsāka mācības Latvijas Universitātes Tiesību zinātnes fakultātē. Pēc tieslietu speciālista diploma iegūšanas 1926. gadā sāka strādāt par Latvijas republikas Ministru prezidenta Arturs Alberinga privāto sekretāru. 1928. gadā sāka darbu Rīgas apgabaltiesā par jaunāko, bet pēc tam par vecāko tiesamatu kandidātu. Vēlāk bija 6. iecirkņa izmeklēšanas tiesnesis.
1934. gadā A. Hofmanis tika norīkots par palīgu īpaši svarīgo lietu izmeklētājam. Šajā laikā tika skatīta lieta par Latvijas pareizticīgā arhibīskapa Jāņa Pommera slepkavību, kas bija viena no skaļākajām Latvijas starpkaru periodā.

Latvijā nodibinoties Padomju okupācijas režīmam, Arnoldam Hofmanim tika liegta iespēja darboties juristu profesijā un viņš bija spiests strādāt par sētnieku. Vācu okupācijas laikā abi Hofmaņa brāļi karoja Latviešu leģiona rindās.
Kara laikā Arnolda Hofmaņa sieva devās bēgļu gaitās un kara beigās viņš pats arī mēģināja doties bēgļu laivā uz Zviedriju, taču padomju jūras spēki laivu pārtvēra un lika griezties atpakaļ uz Latviju. A. Hofmanis tika notiesāts uz vairākiem gadiem spaidu darbu nometnē Karēlijā.
Pēc atgriešanās dzimtenē nevarēja dabūt darbu savā profesijā, tādēļ devās uz Kurzemi, kur lielāko daļu dzīves otrās puses nostrādāja Tukuma mežsaimniecībā.

1991. gada janvāra barikādēs kopā ar jaunajiem tukumniekiem piedalījās Augstākās Padomes ēkas apsargāšanā.
Pēc Latvijas neatkarības atjaunošanas 1997. gadā Arnolds Hofmanis saņēma Ministru kabineta prēmiju, viņam tika piešķirta Triju Zvaigžņu ordeņa I pakāpes goda zīme (2003) un vairāki NBS apbalvojumi.

Brālis Jānis Hofmanis (1897 - 1987) bija Latvijas dzelzceļa Mašīnu un materiālu direkcijas vecākais inženieris-revidents no 1939.g.
Brālis Dāvids Hofmanis (1914 - 1943) latviešu policijas bataljona kaprālis, kritis cīņās pret boļševikiem.
Brālis Verners Hofmanis (1918 - ?) Latviešu leģiona 19. divīzijas seržants, II šķiras Dzelzs krusta kavalieris, gājis bojā izsūtījumā Krievijā.

Arnolds Hofmanis bija pēdējais dzīvai Latvijas brīvības cīņu dalībnieks, miris 2006. gada 19. novembrī 106 gadu vecumā.

## Atsauces un saites
* *Žurnāls "Tēvijas Sargs"*, Decembris, 12 (89) 2006, 37.lpp., 
* Video ar Arnoldu Hofmani
BMX

**BMX** (*Bicycle Motocross*) ir riteņbraukšanas sporta paveids, kurā sacensības notiek speciāli veidotās 350-400 metru garām trasēs ar šķēršļiem un virāžām. Pašlaik šī riteņbrauksanas veida starptautisko pārvaldi veic Starptautiskā Riteņbraukšanas savienība (UCI), kas pārrauga un rīko Pasaules čempionātu.

BMX ir radies ASV, Kalifornijā 1960. gadu beigās. 1970. gadu sākumā sāka lietot saīsinājumu "BMX". Nīderlandē ir izplatīts nosaukums "Fietskross", bet Francijā un Čehijā — "Bikross", spāniski un portugāliski runājošie lieto "bicicross". Visi šie nosaukumi tulkojumā nozīmē "divriteņu kross".

## UCI pasaules čempioni
Divas vadošās riteņbraukšanas organizācijas, ABA un UCI, rīko pasaules čempionātus šajā disciplīnā, tomēr ABA pasaules čempionātos pārsvarā tiek pārstāvēti braucēji no Ziemeļamerikas, savukārt UCI pasaules čempionātos tiek pārstāvēti braucēji no visas pasaules. Pirms 1996. gada, kad UCI atzina arī BMX sportu, pasaules čempionātus rīkoja starptautiskā BMX federācija (IBMXF).

* 1996:  Deils Holmss
* 1997:  Džons Pērss
* 1998:  Tomā Ajērs
* 1999:  Roberts de Vilde
* 2000:  Tomā Ajērs
* 2001:  Deils Holmss
* 2002:  Kails Benets
* 2003:  Kails Benets
* 2004:  Vorviks Stīvensons
* 2005:  Buba Hariss
* 2006:  Havjers Kolombo
* 2007:  Kails Benets
* 2008:  Māris Štrombergs
* 2009:  Donalds Robinsons
* 2010:  Māris Štrombergs
* 2011:  Žoriss Dodē
* 2012:  Sems Vilobijs
* 2013:  Laiems Filipss
* 2014:  Sems Vilobijs
* 2015:  Niks Kimans
* 2016: Joris Daudē
* 2017: Korbens Šara
* 2018: Silvēns Andrē
* 2019: Tvans van Gents
* 2020:Nenotika sakarā ar Covid–19 pandēmiju
* 2021: Nīks Kimmans
* 2022: Saimons Markvarts
* 2023: Romēns Majo
* 2024: Joris Dado

## Ārējās saites

* BMX.LV - BMX Jaunumi, Video, Bildes, Bike Check, Sacensības, Vietas, Notikumi utt. 
* Starptautiskā Riteņbraucēju apvienība (UCI) , 
* Amerikāņu Riteņbraukšanas asociācija (ABA)  
* Vispasaules BMX kopiena  
* BMX Latvijā
* Latvijas BMX mājaslapa
Empīrisms

**Empīrisms** (sengrieķu valodā - *empeiria*) ir filozofiska nostādne, ka visām zināšanām ir jābalstās uz pieredzi.

## Jēdziena rašanās
Runājot par empīrisma rašanos, vajadzētu pieminēt grieķu filozofu Epikrītu, kurš radīja sistēmu, ko sauca par Epikrītismu. Epikrīts savas zinātnes teorijas balstīja uz saprāta nojēgumu, apgalvojot, ka maņa ir pastāvīgs un nemainīgs pamatojuma pierādījums. Pats termins “empīrisms” ir cēlies no grieķu vārda *empeiria* (tulk. - *pieredze*). “Empīrisms” ir radies arī no vārda empiric, kas nozīmē ārstu, kurš savā darbībā paļaujas uz praktisko pieredzi. Par empīrisma radītāju uzskata arī Džonu Loku, kurš radīja jēdzienu "tabula rasa" (ka cilvēks piedzimst kā balta lapa un tad sāk uzkrāt pieredzi).

## Empīrisma mērķi
* savākt un sadalīt kategorijās objektīvus faktus vai datus par pasauli 
* veidot hipotēzes un tās izskaidrot 
* cik vien tas iespējams izslēgt no šī procesa jebkuru cilvēka faktora ietekmi
* izdomāt eksperimentālas metodes, lai pārbaudītu un pierādītu (vai apgāztu) šo datu un hipotēžu patiesumu.

## Atsauces

## Ārējās saites
Nymphetamine

**Nymphetamine** ir sestais Cradle of Filth albums, tas izdots 2004. gadā.

## Skaņdarbu saraksts

# "Satyriasis" — 1:42
# "Gilded Cunt" — 4:08
# "Nemesis" — 7:18
# "Gabrielle" — 5:27
# "Absinthe With Faust" — 5:14
# "Nymphetamine (Overdose)" — 9:14
# "Painting Flowers White Never Suited My Palette" — 1:57
# "Medusa and Hemlock" — 4:44
# "Coffin Fodder" — 5:17
# "English Fire" — 4:45
# "Filthy Little Secret" — 6:16
# "Swansong for a Raven" — 7:09
# "Mother of Abominations" — 7:33
# "Nymphetamine Fix" — 5:04

### Īpašais izdevums (2005)
2005. gada izdevums bez oriģinālās versijas saturēja vēl vienu disku ar divām jaunām dziesmām, trīs koverversijām, alternatīvu "Nymphetamine" versiju un video:
# "Devil Woman" (Cliff Richard cover) — 3:38
# "Soft White Throat" — 5:40
# "Bestial Lust (Bitch)" (Bathory cover) — 2:54
# "Prey" — 4:57
# "Nymphetamine (Jezebel Deva Fix)" — 5:03
# "Mr. Crowley" (Ozzy Osbourne cover) — 5:41
# "Nymphetamine" Video - 5:06
Čārlzs Rihters

**Čārlzs Frānsiss Rihters** (; dzimis  Overpekā, Ohaio, ASV, miris  Pasadīnā, Kalifornijā, ASV) bija ASV seismologs. Dzimis nelielā pilsētā Ohaio štata dienvidaustrumos.

Pazīstams kā Rihtera skalas radītājs zemestrīces stipruma mērīšanai. Rihters savu skalu izveidoja 1935. gadā sadarbībā ar Beno Gūtenbergu, strādādams Kalifornijas Tehnoloģiju institūtā Pasadīnā.

## Ārējās saites

* Čārlza Rihtera intervija 
* Čārlza Rihtera citāti
Rihters

**Rihters** ( — 'tiesnesis'; sieviešu dzimtē Rihtere) ir vācu cilmes uzvārds. Cilvēki ar šo uzvārdu:

* Bartons Rihters (*Burton Richter*, dzimis 1931) — ASV fiziķis;
* Čārlzs Rihters (*Charles Richter*, 1900—1985) — ASV seismologs;
* Edgars Rihters (1887—1931) — latviešu riteņbraucējs;
* Františeks Rihters (*František Richter*; 1913—1971) — čehu šaha problēmists;
* Gerhards Rihters (*Gerhard Richter*, dzimis 1932) — vācu mākslinieks;
* Hanss Rihters (*Hans Richter*, 1888—1976) — vācu mākslinieks;
* Johans Georgs Lēberehts Rihters (*Johann Georg Leberecht Richter*, 1763–1840) — vācbaltiešu luterāņu mācītājs;
* Karls Rihters (*Karl Richter*, 1926—1981) — vācu mūziķis;
* Kurts Rihters (*Kurt Richter*, 1900—1969) — vācu šahists;
* Maiks Rihters (*Mike Richter*, dzimis 1966) — ASV hokejists;
* Svjatoslavs Rihters (*Святослав Рихтер*, 1915—1997) — padomju mūziķis.
Nacionālā futbola līga

**Nacionālā futbola līga** (**NFL**) ir lielākā un spēcīgākā profesionālā amerikāņu futbola līga pasaulē.

NFL līgā ir spēlējuši trīs latviešu izcelsmes sportisti: Vilnis Ezeriņš, Pols Grasmanis un Markuss Zuševics.

## Komandas
NFL piedalās 32 komandas no ASV. Atšķirībā no citām ASV profesionālā sporta līgām, kā NBA un NHL, tajā nepiedalās komandas no Kanādas. Kopš 2002. gada sezonas komandas divīzijās sadalītas šādi:

## Sezona
Pirms sezonas katra komanda aizvada četras pārbaudes spēles.
NFL regulārā sezona risinās 17 nedēļas - no septembra sākuma līdz decembra beigām. Katrai komandai jāaizvada 16 spēles (viena nedēļa atkarībā no spēļu kalendāra ir brīva):
* Sešas spēles ar savas divīzijas komandām (ar katru divas reizes - mājās un izbraukumā)
* Četras spēles ar citas divīzijas komandām no tās pašas konferences (trīs gadu laikā ar katru no divīzijām; divas spēles mājās, divas izbraukumā)
* Četras spēles ar citas divīzijas komandām no otras konferences (četru gadu laikā ar katru no divīzijām; divas spēles mājās, divas izbraukumā)
* Divas spēles ar komandām no tās pašas konferences, kas ieņēmušas to pašu vietu savās divīzijās, ko attiecīgā komanda (viena spēle mājās un viena izbraukumā)
Līdz ar to precīzu spēļu kalendāru un pretiniekus komandām nav iespējams zināt līdz pat iepriekšējās sezonas noslēgumam.
12 labākās komandas pēc regulārās sezonas piedalās play-off turnīrā par tiesībām iekļūt Superkausa izcīņā un sacensties par Vinsa Lombardi balvu.

## Ārējās saites
* Oficiālā NFL tīmekļa vietne
* NFL spēlētāju tīmekļa vietne 
* Superkausa tīmekļa vietne
* NFL vēsture - čempioni un balvu ieguvēji
* NFL noteikumi
Ķīle

**Ķīle** () ir pilsēta Vācijas ziemeļos, Baltijas jūras krastā. Ķīle ir Šlēsvigas-Holšteinas federālās zemes galvaspilsēta. Tā ir viena no svarīgākajām pilsētām Vācijas jūras transporta un kuģu būves industrijā. Pilsētā atrodas Ķīles kanāls (*Nord-Ostsee-Kanal*), kas savieno Ziemeļjūru ar Baltijas jūru.

Ik gadu Ķīlē notiek *Kieler Woche* — pasaulē lielākās burāšanas sacensības un jūrniecības festivāls. 

## Ekonomika
left|thumb|250px|Skats uz Ķīles pilsētu no gaisa
Ķīlē izteikts ir terciārais sektors (pakalpojumu sektors), kurā ir nodarbināti 78,5% pilsētas iedzīvotāju. Nedaudz vairāk par 21% ir nodarbināti sekundārajā sektorā, galvenokārt zivsaimniecībā, un 0,2% nodarbojas ar lauksaimniecību (primārais sektors).

Ķīlē atrodas kompānijas *HDW Howaldtswerke Deutsche Werft GmbH* sēdeklis. Šī kompānija tika izveidota 1838. gadā un ir pazīstama ar tajā būvētajām zemūdenēm. Tajā 1850. gadā tika uzbūvēta pirmā vācu zemūdene *Brandttaucher*.

## Atsauces

## Ārējās saites
Within Temptation

***Within Temptation*** ir mūzikas grupa no Nīderlandes. Grupu 1996. gadā dibināja ģitārists Roberts Vesterholts (*Robert Westerholt*) un vokāliste Šārona den Adele (*Sharon den Adel*). Viņu mūzika ir raksturota gan kā simfoniskais metāls, gan arī kā gotiskais metāls, kas ir viens no grupas iedvesmas avotiem. Vēlākos albumos vairāk jūtams arī roka un urbānais stils.

## Diskogrāfija

### Studijas albumi
* *[[Enter]]* (1997)
* *[[Mother Earth]]* (2001)
* *[[The Silent Force]]* (2004)
* *[[The heart of everything]]* (2007)
**[[The Unforgiving]]* (2011)
**Hydra* (2014)
**[[Resist]]* (2019)
**<big>Koncertu albumi</big>**

* *Black Symphony (2008)*
* *An Acoustic Night at the Theatre (2009)*
* *Let Us Burn - Elements & Hydra Live in Concert (2014)*

### EPs
* *[[The Dance]]* (1998)

### DVD
* *Mother Earth Tour* (2003) 
* *The Silent Force Tour* (2005)
**Black Symphony (2008)*
**Let Us Burn - Elements & Hydra Live in Concert (2014)*

### Singli
* *Restless* (1997)
* *Our Farewell* (2000) 
* *Never-Ending Story* (2000)
* *Ice Queen* (2001)
* *Mother Earth* (2003) 
* *Running Up That Hill* (2003) 
* *Stand My Ground* (2004) 
* *Memories* (2005) 
* *Angels* (2005)
* *What Have You Done* (2007)
Irānas administratīvais iedalījums

[250px|thumbnail|[Irānas novietojums]]
**Irānas administratīvais iedalījums** ir Irānas valsts administratīvi teritoriālais iedalījums no četros līmeņos. Augstāko jeb pirmā līmeņa administratīvo iedalījumu veido Irānas ostāni. Kopā ir 31 ostāns. Ostāni sīkāk iedalās 324 šahrestānās, kas ir otrā līmeņa administratīvais iedalījums.

## Administratīvo līmeņu shēma

## Pirmā līmeņa administratīvais iedalījums

Irānas ostāni (, *ostân*) ir Irānas administratīvā iedalījuma pirmais (augstākais) līmenis. Kopā ir 31 ostāns. Katram ostānam ir administratīvais centrs, kas tiek saukts par markazu (, *markaz*). Pēc platības lielākā Irānas ostāns ir Sīstāna un Beludžistāna (181 785 km²). Pēc iedzīvotāju skaita visvairāk dzīvo Teherānas ostānā.

* Ardabīla
* Austrumazerbaidžāna
* Būšehra
* Čahārmahāla un Bahtijārī
* Dienvidhorasāna
* Elbursa ostāns
* Fārsa
* Gīlāna
* Golestāna
* Hamadānas ostāns
* Hormozgāna
* Hūzestāna
* Isfahānas ostāns
* Īlāmas ostāns
* Jezdas ostāns
* Gazvīnas ostāns
* Kermānšāhas ostāns
* Kermānas ostāns
* Kohgīlūje un Būjerahmada
* Kumas ostāns
* Kurdistānas ostāns
* Luristāna
* Markazī
* Māzenderāna
* Rezāvi Horasāna
* Rietumazerbaidžāna
* Semnānas ostāns
* Sīstāna un Beludžistāna
* Teherānas ostāns
* Zandžānas ostāns
* Ziemeļhorasāna

## Otrā līmeņa administratīvais iedalījums

## Atsauces

## Ārējās saites
Enter

***Enter*** ir pirmais simfoniskā metāla grupas Within Temptation studijas albums, tas ir izdots 1997. gadā.

Albumā dzirdams ne tikai solistes Šāronas den Adeles, bet arī ģitārista Roberta Vesterholta vokāls.

Albums ir citādāks nekā grupas vēlākie darbi. Dziesmu tekstos tiek runāts par nāvi, tumsu, elli, karu, romantiku, tukšumu un spokiem, kamēr jaunākajos albumos uzsvars ir likts uz mīlestību, dabu un fantāziju. Dziesmas ir ilgākas, lēnākas un depresīvākas, tiek izmantots tāds 
dziedāšanas veids kā growling, daudzi skaņdarbi ir instrumentāli.

Albumu varētu klasificēt kā gothic doom.

## Dziesmu saraksts

# Restless
# Enter
# Pearls of Light
# Deep Within
# Gatekeeper
# Grace
# Blooded (Instrumental)
# Candles
The Dance

***The Dance*** ir pirmais simfoniskā metāla grupas *[[Within Temptation]]* mazalbums. Tas tika laists pārdošanā pēc singla *Restless* un albuma *[[Enter]]* izdošanas 1998. gadā. Atšķirībā no vēlākajiem albumiem — *[[Mother Earth]]* un *[[The Silent Force]]* —, šis ieraksts ir ieturēts melanholiski gotiskās noskaņās. Albumā ir oriģināldziesmas — *The Dance*, *Another Day* un *The Other Half (of Me)*, kā arī dažu dziesmu aranžējumi no albuma *[[Enter]]*.

## Dziesmu saraksts

# *The Dance*
# *Another Day*
# *The Other Half (of Me)*
# *Restless (Remix)*
# *Candles & Pearls of Light (Remix)*
Mother Earth

***Mother Earth*** ir otrais simfoniskā metāla grupas Within Temptation studijas albums. Pirmo reizi izdots 2001. gada 21. augustā, tas ātri guva panākumus - grupas dzimtajā Nīderlandē, kā arī Vācijā tas ieguva platīna, bet Beļģijā - zelta statusu. Eiropā tika pārdotas 350 000 kopijas.

## Dziesmu saraksts
# "Mother Earth" — 5:29 
# "Ice Queen" — 5:20 
# "Our Farewell" — 5:18 
# "Caged" — 5:47 
# "The Promise" — 8:00 
# "Never-Ending Story" — 4:02 
# "Deceiver of Fools" — 7:35 
# "Intro" — 1:06 
# "Dark Wings" — 4:14 
# "Perfect Harmony" — 6:58 
# "World of Make Believe" — 4:47
Dredi

[thumb|190px|right|[Rastafari|Rastamans ar gariem drediem.]]
**Dredi** (; *locks*; *dreads*) ir īpašs matu sakārtojums, kas tiek radīts saviļājot matus, līdz tie kļūst līdzīgi virves pavedienam, un tālāk ļaujot matiem augt, ieņemot radītā dreda formu. Šādam matu sakārtojumam ir ļoti sena vēsturē. Vēstures avotos pirmās liecības par drediem ir rodamas Ēģiptes faraonu un augstākās šķiras attēlos un ēģiptiešu apbedījumos. 20. gs. beigās un 21. gs. dredi piedzīvo jaunu popularitātes vilni, kas saistīts ar regeja mūzikas un rastafari kultūras izplatību ārpus Jamaikas robežām.
Teherānas ostāns

**Teherānas ostāns** () ir Irānas ostāns valsts ziemeļu daļā.

Sākotnēji ostāns bija daļa no Pirmā reģiona ar sekretariātu tā administratīvajā centrā Teherānā, bet pēc teritoriālās reformas  tas kļuva par pastāvīgu administratīvo iedalījumu.

Teherānas ostāns robežojas ar Māzenderāna ostānu ziemeļos, Kuma ostānu dienvidos, Semnāna ostānu austrumos un Elbursa ostānu rietumos. Irānas galvaspilsēta Teherāna ir arī ostāna administratīvais centrs. Lielākās pilsētas ir Teherāna (8693 706), Īslāmšahra (448 129), Šahrijāra (309 607) un Kodsa (309 605).

Teherānas ostāns ir bagātākais Irānas ostāns, tā sastāda apmēram 29% no valsts IKP. Turklāt tajā dzīvo apmēram 18% no valsts iedzīvotājiem. Teherānas ostāns ir valsts industrializētākais ostāns; 86,5% tā iedzīvotāju dzīvo pilsētās un 13,5% dzīvo lauku apvidos.

Tagadējā ostāna teritorija sāka attīstīties pēc 1778. gada, kad Kadžaru dinastija Teherānu pasludināja par valsts galvaspilsētu. Mūsdienās Teherāna ar 8 miljonu lielu iedzīvotāju skaitu ietilpst 40 pasaules lielāko pilsētu pēc iedzīvotāju skaita sarakstā.

## Atsauces

## Ārējās saites
The Rasmus

**The Rasmus** ir mūzikas grupa no Somijas, kas izveidojās 1994. gadā Helsinkos; visi grupas dalībnieki tajā laikā vēl mācījās vidusskolā. Pirms albuma Into (2001) izdošanas grupas nosaukums bija *Rasmus* (sākuma stadijā grupas nosaukums ir bijis *Sputnik*, tad - *Antilla*), bet viņi to mainīja uz *The Rasmus*, lai izvairītos no biežās sajaukšanas ar kādu zviedru mūziķi. Plašu atpazīstamību un popularitāti arī ārpus Skandināvijas nodrošināja viņu 2003. gadā izdotais singls "In The Shadows".

2022. gadā ar dziesmu *[[Jezebel (The Rasmus dziesma)|Jezebel]]* uzvarēja Somijas nacionālajā atlasē Eirovīzijas dziesmu konkursam, kļūstot par Somijas pārstāvjiem 2022. gada Eirovīzijas dziesmu konkursā Turīnā, Itālijā. Dziesma kvalificējās konkursa finālam un ar 38 punktiem ieņēma 21. vietu.

## Grupas dalībnieki

* **Vokāls**: Lauri Ilenens
* **Solo ģitāra**: Emīlija "Empu" Suhonena
* **Bungas**: Aki Hakala
* **Basģitāra**: Ēro Heinonens

## Diskogrāfija
### Albumi
* *[[Peep]]* (1996)
* *[[Playboys]]* (1997)
* *[[Hellofatester]]* (1998)
* *[[Into]]* (2001)
* *[[Dead Letters]]* (2003)
* *[[Hide from the Sun]]* (2005)
* *[[Black Roses]]* (2008)
* *[[The Rasmus (albums)|The Rasmus]]* (2012)
* *[[Dark Matters]]* (2017)

### Izlases
* *[[Hellofacollection]]* (2001). (Ietver sevī dziesmas no albumiem Peep, Playboys, Hellofatester un Into).
* *[[Best of The Rasmus]]* (2009). (Ietver sevī dziesmas no albumiem Into, Dead Letters, Hide from the sun, Black roses).

### Singli

* "1st" (1995) 
* "2nd" (1996) 
* "3rd" (1996) 
* "Kola" (1997) 
* "Blue" (1997) 
* "Playboys" (1997) 
* "Ice" (1998) 
* "Liquid" (1998) 
* "Swimming With The Kids" (1999) 
* "F-F-F-Falling" (2001) 
* "Chill" (2001) 
* "Madness" (2001) 
* "Heartbreaker / Days" (2002) 
* "In The Shadows" (2003) (2004 Apvienotās Karalistes izdevums) 
* "In My Life" (2003) 
* "First Day Of My Life" (2003) (2004 Apvienotās Karalistes izdevums) 
* "Funeral Song (The Resurrection)" (2004) 
* "Guilty" (2004) 
* "No Fear" (2005) 
* "Sail Away" (2005) 
* "Shot" (2006)
* "Livin' in a world without you" (2008)
* "Justify" (2008)
* "Ghost of love" (2009)
* "October and April" pied. Anete Olzona (2009)
* "I'm a Mess" (2012)
* "Stranger" (2012)
* "Mysteria" (2012)
* "Paradise" (2017)
* "Silver Night" (2017)
* "Wonderman" (2017)
* "Teardrops" (2017)
* "Nothing" (2018)
* "Elephant's Weight" (2018)
* "Holy Grail" (2018)
* "Bones" (2021)
* "Venomous Moon" pied. *[[Apocalyptica]]* (2021)
* "Jezebel" (2022)

## Atsauces

## Ārējās saites
Kumas ostāns

**Kumas ostāns** () ir viens no Irānas ostāniem valsts vidusdaļā. Robežojas ar Teherānu ziemeļos, ar Semnānu austrumos, ar Isfahānu dienvidos un ar Markazī rietumos. Administratīvais centrs un lielākā pilsēta ir Kuma. 

## Atsauces

## Ārējās saites
Markazī

**Markazī ostāns** (, *Ostān-e Markazi*) ir Irānas ostāns, Irānas pirmās pakāpes administratīvā iedalījuma vienība. Izvietojusies valsts vidusdaļā Zāgrosa austrumu priekškalnēs, valsts rūpniecības centrs. Tas robežojas ar Isfahānas, Luristānas, Hamadānas, Gazvīnas, Elbursa, Teherānas un Kumas ostānu. Markazī pārvaldes centrs ir Arāka. Lielākās pilsētas ir Arāka (520 944), Sāve (220 762) un Homeina (72 882).

## Atsauces

## Ārējās saites

* Markazī tūrisma informācijas mājaslapa
Gazvīnas ostāns

**Gazvīnas ostāns** (, *Ostān-e Qazvīn*) ir viens no Irānas ostāniem. Tas atrodas valsts ziemļrietumos Elbursa dienvidu priekškalnēs. Robežojas ziemeļos ar Gīlānu, austrumos — ar Māzenderānas un Elbursa ostāniem, dienvidos — ar Markazī un Hamadānas ostāniem, bet rietumos — ar Zandžānas ostānu. Ostāna administratīvais centrs ir Gazvīna. Lielākās pilsētas ir Gazvīna (402 748), Alvanda (93 836), Mohammadīje (90 513), Tākestāna (80 299), Ābjeka (60 107) un Egbālīje (55 066).

## Atsauces

## Ārējās saites
Gīlāna

**Gīlāna** (; *Gīlān*) ir viens no Irānas ostāniem. Tas atrodas pie Kaspijas jūras uz rietumiem no Māzenderānas provinces, uz austrumiem no Ardabīlas provinces un uz ziemeļiem no Zandžānas un Kazvīnas provincēm. Lielākās pilsētas ir Rešta (679 995; ostāna centrs), Bandareanzalī (118 564) un Lāhīdžāna (101 073).

## Vēsture
Pēc Krievijas impērijas pasludināšanas 1721. gadā Pēteris I nolēma pievienot Krievijai Persijas provinces gar Kaspijas jūru. Krievu—persiešu karā (1722—1723) Krievijas impērijas kara flote izsēdināja Persijas Kaspijas jūras ostās savu karaspēku, kas līdz 1732. gadam okupēja Gīlānas provinci.

1920. gada maijā ar Padomju Krievijas kara flotes palīdzību varu Gīlānā pārņēma pret Persijas valdību vērstās sacelšanās dalībnieki Mirzas Kučekhana vadībā, kas 5. jūnijā pasludināja Gīlānas Republikas izveidi ar Reštu kā galvaspilsētu. 1920. gada augustā Gīlānas armija neveiksmīgi mēģināja ieņemt Zandžānas provinci.

Krievijas PFSR valdība 1920. gada 20. septembrī nolēma samazināt militāro intervenci un sākt pārrunas ar Persijas valdību, kas beidzās ar 26. februāra līgumu par pakāpenisku padomju karaspēka izvešanu no Gīlgānas. 
1921. gada 5. jūnijā Gīlānas Republiku pārdēvēja par Persijas Padomju Sociālistisko Republiku un tās armiju par Persijas Sarkano armiju. 
1921. gada 29. septembrī Kučekhans veica apvērsumu un pārdēvēja to atkal par Gīlānas Republiku. Pēc neilga pilsoņu kara 2. novembrī varu Gīlgānā pārņēma Persijas valdības armija.

## Atsauces

## Ārējās saites
Y-12 Nacionālais Drošības komplekss

thumb|Y-12 Nacionālais Drošības komplekss
**Y-12 Nacionālais Drošības komplekss** () ir Amerikas Savienoto Valstu Enerģijas departamenta objekts, kas atrodas Okridžā Tenesī. Tas atrodas Nacionālās Kodoldrošības aģentūras pārziņā.

Y-12 pirmsākumi meklējami Manhatanas projektā. Tā būve uzsākta 1943. gada februārī un savu darbību tas uzsācis 1943. gada novembrī. kompleksā tika veikta urāna-235 atdalīšana no dabiskā urāna. Y-12 ir saražots daļa no atombumbās Mazais zēns (*Little boy*) urāna-235.

Mūsdienās Y-12 veic kodolieroču komponentu ražošanu un tā ir lielākā ASV, kur tiek glabāts bagātinātais urāns.

## Saites
* Y-12 Nacionālais Drošības komplekss 
* ASV Enerģijas departaments 
* Nacionālā Kodoldrošības aģentūra 
* Oukridžas Tenesī akrte Manhatanas projeka laikā
Rīgas Doma ērģeles

250px|thumb|20. gadsimta sākuma pastkarte, kurā redzamas Rīgas Doma ērģeles
**Rīgas Doma ērģeles** ir otrās lielākās ērģeles Latvijā, kas atrodas Doma baznīcā, Rīgā (vislielākās nepārbūvētās mehāniskās ērģeles ne tikai Latvijā, bet arī visā pasaulē, atrodas Liepājā, Sv. Trīsvienības baznīcā).

## Vēsture
Pirmās zināmās Rīgas Doma ērģeles gāja bojā 1547. gada 21. maijā notikušajā ugunsgrēkā. 16. gadsimtā Doma baznīcā iebūvēja jaunas ērģeles, kas skanēja 280 gadus. No tām ir saglabājies Dancigas kokgriezēja Jakoba Rāba darinātais prospekts manierisma stilā, kuru vēlāk ar baroka un rokoko elementiem papildinājuši citi meistari. Šodien skanošās ērģeles ir vairāk nekā gadsimtu vecas, tās ir būvējusi vācu firma *E. F. Walcker & Co* Ludvigsburgā. Tās tika uzstādītas 1884. gadā un tolaik bija lielākās pasaulē, 25 m augstas un 11 m platas. Speciāli to iesvētīšanai Ferencs Lists veltīja korāli " Lai visi Dievu teic" (*Nun danket alle Gott*). 1959.-1962. gadā ērģeles kopā ar visu zāli tika rekonstruētas, lai pielāgotu baznīcas telpu koncertzāles vajadzībām, 1981.-1984. gadā tās restaurēja Nīderlandes firma un tās ir saglabājušas savu īpatnējo skanējumu arī mūsdienās. 

Pēc skanējuma tiek pieskaitītas pie klasiskā romantisma. 

## Uzbūve
Valkera būvētajām ērģelēm ir divi spēles galdi, kas dod retu iespēju izpildīt arī divām ērģelēm sacerētus skaņdarbus. Doma ērģelēm ir četri *manuāļi* jeb *klaviatūras*, 124 *reģistri* (katrs no tiem dod savu skaņu nokrāsu, tos mainot un kombinējot iegūst dažādo ērģeļu skanējumu), kā arī 6718 dažāda lieluma koka un metāla *stabules*, no kurām garākā ir 10 m, vismazākā - 13 mm, stabuļu diametrs ir no 4 mm līdz 50 cm. Gaisu pievada ar 6 plēšām.

## Atsauces

## Ārējās saites